తెలుగునాట ప్రకాష్రాజ్ తర్వాత ఆ స్థాయిలో క్యారెక్టర్ ఆర్టిస్ట్గా గుర్తింపు తెచ్చుకున్న నటుడు రావు రమేష్. సహజమైన నటనతో, అద్భుతమైన డైలాగ్ డెలివరీతో మంచి ఇమేజ్ సంపాదించుకున్నాడు రావు రమేష్. ప్రస్తుతం వరుస సినిమా ఆఫర్లతో బిజీగా ఉన్న రావు రమేష్ గురించి ఓ ఆసక్తికర వార్త వినబడుతోంది.రావు రమేష్ ప్రస్తుతం సుకుమార్, రామ్చరణ్ కాంబినేషన్లో తెరకెక్కుతున్న సినిమాలో నటిస్తున్నాడు. ఈ సినిమాలో హీరోయిన్ సమంతకు తండ్రిగా కీలకపాత్రలో నటిస్తున్నాడు రావురమేష్. సమంత, రావు రమేష్ పంచెకట్టుతో ఉన్న ఫోటో కూడా బయటకు వచ్చిన సంగతి తెలిసిందే. అయితే ఈ సినిమా నుంచి అర్థంతరంగా రావు రమేష్ తప్పుకున్నట్టు వార్తలు వస్తున్నాయి. దర్శకుడు సుకుమార్తో విభేదాల కారణంగానే రావు రమేష్ ఈ ప్రాజెక్టు నుంచి బయటకు వచ్చేసినట్టు సమాచారం. రావు రమేష్ స్థానంలో ప్రకాష్రాజ్ను తీసుకుంటున్నట్టు తెలుస్తోంది. ఇప్పటివరకు రావు రమేష్పై తీసిన సీన్లను వదిలేసి మళ్లీ మొదట్నుంచి ప్రకాష్రాజ్పై చిత్రీకరించనున్నారట.
telugunaata prakashraj tarvaata aa sthaayilo carrector artistga gurtimpu tecchukunna natudu raavu ramesh. sahajamaina natanatho, adbhutamaina dailag delivariitoe manchi image sampaadinchukunnaadu raavu ramesh. prastutam varusa sinima aafarlatho bijiga unna raavu ramesh gurinchi oo aasaktikara vaarta vinabadutondi.raavu ramesh prastutam sukumar, ramcharan combinationlo terakekkutunna cinemalo natistunnadu. ee cinemalo heroin samantaku tandrigaa keelakapaatralo natistunnadu ravuramesh. samanta, raavu ramesh panchekattutho unna photo kuudaa bayataku vachina sangati telisinde. ayithe ee sinima nunchi ardhantaramgaa raavu ramesh tappukunnattu vaartalu vastunnaayi. darsakudu sukumartho vibhedaala kaaranamgaane raavu ramesh ee praajektu nunchi bayataku vachesinattu samacharam. raavu ramesh sthaanamlo prakaashraajnu teesukuntunnattu telustondi. ippativaraku raavu rameshpai teesina seenlanu vadilesi malli modatnunchi prakashrajpai chitrikarinchanunnarata.